cyanic-selkie/wikianc huggingface dataset:
తప్పెటగుళ్ళు
అభినయ విన్యాసం
ముఖ్యంగా ఈ ప్రదర్శనాలు జాతర్లలోనే జరుగుతాయి. ఈ ప్రదర్శినం రాత్రి పూటే ప్రదర్శింప బడుతుంది. ప్రదర్శన మంతా అభినయ విన్యాసంతో తొణికిస లాడుల్తుంది. పాటకు తగిన తాళం, తాళానికి తగిన లయ, లయకు తగిన నృత్యం నోటితో పాట, ముఖంలో ఉత్సాహ వుద్రేకాలతో కూడిన సాత్విక చలనం కొట్ట వచ్చి నట్లు కనబడతాయి. తప్పెట గుళ్ళు ప్రదర్శనం ఏ గ్రామంలో ఇవ్వ దలచుకుంటారో ఆ గ్రామ పెద్దల వద్ద పావలా డబ్బులతో కొంచెం బెల్లం బజానాగా స్వీకరించి ఏ తేదీన ప్రదర్శనం ప్రదర్శించాలో నిర్ణయించు కుంటారు.
జాతీయ, అంతర్జాతీయ స్థాయికి ఎదిగిన కళ
ఇది రాష్ట్రంవ్యాప్తంగానే కాకుండా ఢిల్లీ (రిపబ్లిక్ దినోత్సవాలలో), బొంబాయి, పాట్నా వంటి ప్రదేశాలలోనే కాకుండా శ్రీలంక మొదలైన దేశాలలోనూ, తానా సభలలోనూ ప్రదర్శించబడ్డాయి.
కథాంశము
రామాయణం, మహాభారతం, భాగవతము పురాణాలలో ఇతిహాసాలలోని కావ్యాలలో ఈ కళాకారులు గేయరూపకాలుగా అల్లుతుంటారు. 19 వ శాతాబ్దానికి చెందిన శ్రీకాకుళం నివాసి బలివాడ నారాయణ రాసిన తొలి తప్పెటగుళ్ళు కథా గేయం "శ్రీకృష్ణ" ఇప్పటికీ చాలా ప్రచారంలో ఉందని తెలుస్తుంది. అయితే ఈ కళాకారుల నోటిద్వారా మౌఖిక సాహిత్యం, మాండలికాలు, గ్రామీణ యాస, భాషలతో కూడిన పదాలే వస్తాయి. చెంచులక్ష్మి, సారంగధర, తూర్పుభాగవతం దరువులు, లక్ష్మణమూర్చ, తేలుపాట, గాజులోడిపాట, రెల్లిదానిపాట, మందులోడిపాట, చుట్టపాట, పాలు, చల్లలమ్మడం, స్థానిక ఇతివృత్తాల ఆధారంగా పాటలు పాడతారు. అయితే ఒక చరనం పాడి దానిని అనేక తాళ వరుసలతో పాడి దరువులు వేసి నృత్యం చేసి సుమారు కొన్ని గంటలు పాటు రెండు మూడు చరణాలను సాగదీసి పాడతారు.
తప్పెటగుళ్ళ బాణీలు
వీరి భాష బాణీలు స్థానిక యాసలో ఉంటాయి. నిరక్షరాస్యులైనందున కొన్ని శబ్దాలు కూడా దుశ్శబ్దాలుగా పలుకుతారు. అయితే అవి అక్షరాస్యులమైన మనకు మాత్రమే పుస్తక భాష ప్రకారం తప్పుగా కనిపిస్తాయి. వారు గ్రామాలలో కుటుంబాలలో ఆడుకొనే మాటల మాదిరిగా యాస, మాండలికాల కలగలపుతో పాటలు పాడతారు.
గంగమ్మ కథ
యాదవులైన తప్పెట గుళ్ళ కళాకారులు ముఖ్యంగా చెప్పే కథ....... గంగమ్మ కథ....... గంగమ్మను వారు ఆరాధ్య కులదేవతగా ఆరాధిస్తారు. కాటమ రాజు భార్య గంగమ్మ అనీ, శివుని ఆజ్ఞ ననుసరించి, పార్వతీ దేవే గంగమ్మగా అవతారించిందని యాదవుల నమ్మకం. అంతే కాదు అందరికీ అన్ని వాయిద్యాలనూ దానం చేసిన శంకరుడు తన వద్ద మిగిలి వున్న తప్పెట గుళ్ళను యాదవుల కిచ్చినట్లు ఇతిహాసం. గంగమ్మ పట్ల వీరు ఎటువంటి భక్తి శ్రద్ధలను కలిగి వుంటారో, గంగమ్మ తిరునాళ్ళలో పాడుకునే ఈ పాటను తిలకిస్తే బోధపడు తుంది.
శోభనమో యమ్మ ... శోభనమే తల్లి శోభనమో గంగ ... శోభన్మో తల్లి మూడు మూళ్ళ నరులమే ... మురికి జన్మం మాది ఎంగిలి కంఠాన మేమెంచి ... పిలువంగ లేము పాచి నోరు తోను ... పాలింప లేమో మమ్మ నీకు వందనమమ్మ లోక మాఅతవు నీవు దబ్బ వనములోన ... దాగుండి నావు తల్లీ నిమ్మ వనము లోన ... నిలిచి వున్నావు తల్లీ నీకు వందన మమ్మ ... లోక మాతవు నీవు.
అంటూ గంగమ్మ దేవుని ప్రార్థిస్తూ కథను సాగిస్తారు. ముఖాలు పైకెత్తి, నివ్వెర పడి అలాగే ఆశ్చర్యంతో చూస్తూ వుంటారు. అది ఎంతటి అద్భుత ప్రదర్శనమో మనం ఊహించు కోవచ్చును. ఈ ప్రదర్శనం ఎంతో కట్టు బాటుతో క్రమ శిక్షణతో నడుస్తుంది. ఒక ధ్యేయంతో, లక్ష్యంతో నడుస్తుంది. ఎంతో భక్తి భావంతో ఒళ్ళు దగ్గర పెట్టుకుని ప్రదర్శనాన్ని సాగిస్తారు. వారి ప్రదర్శన వరుస క్రమంలో ఏ మాత్రం పొరపాటూ జరిగినా అవ మానంగా భావిస్తారు. అందువల్లే వారి ప్రదర్శనం ప్రారంభం నుండి అసాంతం వరకూ, ఎంతో ఆసక్తి కరంగా నడుస్తుంది.
ఎక్కడ వుందీ కళారూపం?
ఎంతో ఉత్తమ మైన ఈ కళా రూపం ముఖ్యంగా శ్రీకాకుళం, విజయనగరం, విశాఖ పట్టణం జిల్లాలో అధిక ప్రచారంలో ఉంది. శ్రీకాకుళం జిల్లా, పాతపట్నం మండలం,గొల్లపేట గ్రామంలో కొర్రయి గంగయ్య దుర్యోధన అన్నదమ్ములు వలన కళారూపాన్ని సజీవంగా ఉంచారు, ఉంది.....విజయనగరం జిల్లాలో గజపతి నగరం తాలూకాలో పల్లపేట ..... మురిపెల్ల గ్రామాలలో ఈ కళారూపం సజీవంగా ఉంది. పెల్లాచిన నారాయణ, దుర్ల చిన అప్పల స్వామి నాయకత్వాన గజపతి నగరం వృత్తి కళాకారుల సమాఖ్య సహ కారంతో నడుస్తూ ఉంది. ఈ కళకు గుర్తింపు కావాలని డా: బి.ఎస్.ఆర్.మూర్తి దంపతులు ఎంతో కృషి చేస్తున్నారు. ఈనాడు గజపతి నగరం చుట్టు ప్రక్కల నలబై గ్రామాలలో శిక్షణ పొందిన తప్పెట గుళ్ళు దళాలు ఉన్నాయి. శ్రీకాకుళం పట్టణానికి దగ్గరలో వున్న షేరు మహమ్మదు పురంలో, శిక్షణతో కూడిన ....... కోన చిన్న వాడు ...... ఆధ్వర్యంలో ఉత్తమంగా ప్రదర్శనాలిస్తూ వచ్చింది. చిన్న వాడు వయసులో పెద్ద వాడై నందువల్ల ఆ కార్యభారాన్ని.... కోరాడపోతప్పుడు వహిస్తున్నాడు.
మూలం
తెలుగు విశ్వవిద్యాలయం, హైదరాబాదు వారు 1992 సంవత్సరంలో ముద్రించిన డా. మిక్కిలినేని రాధాకృష్ణ మూర్తి గారు రచించిన తెలుగువారి జానపద కళారూపాలు.
హామ్ రేడియో
హామ్ రేడియో ఒక అభిరుచి. ఖాళీ సమయాలలో, ఈ వ్యాపకంలో ఆసక్తి ఉన్నవారు, తమకున్న ఎలక్ట్రానిక్స్ పరిజ్ఞానాన్ని ఉపయోగించుకొని, తమంతట తామే ఒక రేడియో - సందేశాలు పంపగలిగే, స్వీకరించగలిగే రేడియో ట్రాన్సీవరు - తయారు చేసి, తమలాంటి ఇతరులతో ఆ రేడియో ద్వారా సంభాషించటమే ఈ అభిరుచి. ఈ అభిరుచి ప్రారంభ కాలంలో, స్వయంగా సెట్ తయారు చేసుకోగలిగేవారు మాత్రమే ఈ అభిరుచి చూపగలిగేవారు. కాలక్రమేణా తమంతట తాము సెట్ తయారు చేసుకోలేక పోయినప్పటికీ ఆసక్తి ఉన్నవారు కూడా ఇతరులు తయారు చేసిన సెట్లు లేదా మార్కెట్‌లో కొనుక్కొని ఈ అభిరుచిని కొనసాగించటం మొదలు పెట్టారు. వాస్తవానికి ఇప్పుడు ఈ అభిరుచిలో ఉన్నవారిలో ఎక్కువమంది (60%-70% వరకు) సెట్లు తమంతట తాము తయారు చేసుకోలేనివారే. కాని, ఏరియల్ కట్టుబాటు, వాతావరణ పరిస్థితిని బట్టి రేడియోను వాడటంలో ప్రయోగాలు చేస్తుంటారు.
హామ్ చరిత్ర
హామ్ (H A M) అనే పదం ఎలా వచ్చిందో, దాని అర్ధమేమిటో అన్న విషయం మీద చాలా రకాల వివరణలు ఉన్నాయి గానీ, ఇదమిత్థంగా దీని అర్థం ఇది, ఈ పేరు ఇలా వచ్చింది అని స్పష్టంగా ఎక్కడా లేదు. HOME AMATEUR MECHANICలో ప్రతి పదం మొదటి అక్షరం అంటే HAM అని ఒక వివరణ. అలాగే సుప్రసిద్ద రేడియో సాంకేతిక నిపుణులు, శాస్త్రజ్ఞులు అయిన HERTZ, ARMSTRONG (చంద్రుడిమీద దిగిన ఆయన కాదు), MARCONIల పేర్లలోంచి ప్రతి పేరులోనూ మొదటి అక్షరం తీసుకొని వారి మీద గౌరవంతో HAM అని వచ్చిందని మరొక వాదన. ఏది ఏమయినా, ఈ హాబీ రేడీయో తయారు చేయటం, తమంతట తామే తయారు చేసుకునే వారిని, అందులో తమవంటి వారితో సంభాషించేవారిని ఇప్పుడు "హామ్" అని పిలుచుకోవటం పరిపాటయింది.
హామ్ రేడీయోలో ఏమి మాట్లాడుకొంటారు
ముందు హామ్ రేడియోలో ఏమి మాట్లాడకూడదో తెలుసుకుందాము 1) రాజకీయాలు; 2) మత సంబంధ విషయాలు; 3) డబ్బుల గురించి, 4) వ్యాపార సంబంధమయిన విషయాలు 5) అసభ్య విషయాల గురించి మాట్లాడటం పూర్తిగా నిషేధించారు.
'''హామ్‌లు తమ రేడియో తయారి గురించి, తాము ఎలా తయారు చేసుకున్నారో, ఎటువంటి ఏరియల్ వాడుతున్నారో, వారున్న ప్రదేశంలో వాతావరణ పరిస్థితులు ఎలా ఉన్నయో అన్నటువంటి విషయాల గురించి మాట్లాడుకుంటారు. వారు ఒకరి సాంకేతిక అనుభవాలు ఒకరితో పంచుకుంటూ తమ తమ రేడీయోల శక్తిని, పటిమను పెంచుకొనేందుకు ప్రయత్నిస్తారు'''
హామ్ రేడియోలో రకాలు
స్థూలంగా, హామ్ రేడియో వాడే ఫ్రీక్వెన్సీ ప్రకారం రెండు రకాలు. ఎక్కువ ఫ్రీక్వెన్సీ ( HIGH FREQUENCY{HF}], అతి ఎక్కువ ఫ్రీక్వెన్సీ (VERY HIGH FREQUENCY (VHF) HF సుదూర ప్రాంతాలతో మాట్లాడేందుకు వాడతారు. VHF స్థానికంగా 20-30 కిలోమీటర్ల పరిధిలో మాట్లాడుకోవటానికి వాడతారు.
హామ్ లైసెన్సు (అనుమతి పత్రం)
'''ఈ హాబీ ప్రభుత్వ అనుమతి లేకుడా మాత్రం కొనసాగించటం కుదరదు. రేడియోలో సంభాషించటానికి ప్రభుత్వ అనుమతి తప్పనిసరి.''' కేంద్ర ప్రభుత్వంలోని కమ్యూనికేషన్స్ మినిస్ట్రీ (MINISTRY OF COMMUNICATIONS) వారు పరీక్ష నిర్వహించి, అందులో ఉతీర్ణులైన వారికి, పోలీసు వారి దర్యాప్తు తరువాత ఒక లైసెన్సు ఇస్తారు. ఆ లైసెన్సు ఒక నిర్ణీత గడువుకు ఇస్తారు. ఎప్పటికప్పుడు, గడువుకు ముందుగానే పునరుద్ధరించుకోవాలి.
హామ్ లైసెన్సుకొరకు పరీక్ష
పైన చెప్పిన విధంగా కమ్యూనికేషన్స్ మినిస్ట్రీ వారు ఈ పరీక్ష నిర్వహిస్తారు. ఈ పరీక్షలోని విషయాలు 1) మోర్స్ కోడ్ నుపయోగించి సందేశములు పంపుట-స్వీకరించుట, 2) మౌలిక ఎలక్ట్రానిక్స్ 3) అంతర్జాతీయ రేడియో నిబంధనలు. ఇంకా వివరాలు ఈ లింక్‌లో దొరుకుతాయి ఈ పరీక్ష గ్రేడ్-1, గ్రేడ్-2కు వ్రాయవచ్చు. గ్రేడ్-2 పరీక్షలో ఉత్తీర్ణత సాధించితే రేడియోలో మోర్స్ కోడ్‌లో మాత్రమే సందేశాలు పంపుట/స్వీకరించుట చేయవచ్చు. మాటాలాడటం కుదరదు. గ్రేడ్-1లో ఉత్తీర్ణత సాధించితే రేడియోలో మాట్లాడటం కూడా (మోర్స్ కోడ్ సందేశాలతోపాటు) చేయవచ్చు.
సంకేత నామము (CALL SIGN)
హామ్ లైసెన్సులో ఆ హామ్‌కు ఇవ్వబడ్డ ప్రత్యేక సంకేత నామము ఉంటుది. ఈ సంకేత నామము ఇంకెవరికి ఇవ్వరు. హామ్ రేడియోలో సభాషించునపుడు, ఈ సంకేతనామము, తమను ఇతరులు గుర్తించుట కొరకు, తరచూ చెప్తూ ఉండాలి. ప్రపంచములోని అన్ని దేశాలూ కూడా ఒక ఒప్పందమునకు వచ్చి, దేశములన్నిటికి కూడా ఒక నిర్దిష్ట సంకేత నామమును ఇచ్చుకొన్నారు. కాబట్టి, ఒక హామ్ రేడియో ఆపరేటరుకు వచ్చు సంకేత నామములో మొదటి అక్షరములు అతను ఏ దేశానికి చెందినవాడో తెలియ చేస్తాయి. మిగిలిన అక్షరములు అతని పేరును తెలియ చేస్తాయి. భారతదేశానికి VU2, VU3 కెనడాకు VE3, అమెరికాకు W0, W1, W2 కేటాయించారు. ఉదాహరణకు భారతదేశ హామ్‌కు సంకేతనామము ఈ విధముగా ఉంటుంది- VU2RM లేక VU3KTB. ఇందులో VU2 లేక VU3 సంకేతములు ఆ హామ్ భారతదేశానికి చెందినవాడని తెలియచేయును. అలాగే, తరువాత ఉన్న RM లేక KTB సంకేతములు ఆ హామ్ యొక్క పేరును తెలియచేయును. ఒక హామ్ మరొక హామ్‌తో మాట్లాడుతున్నపుడు, ఆవతలి వారు చెప్పిన సంకేత నామము తమకు తెలియనపుడు, ఒకరికొకరు పరిచయము చేసుకుంటారు. ఆ పరిచయ ప్రకారం వివరాలు సరైనవే అని తెలుసుకోవటం కోసం ఆ సంకేత నామమును వెతుకుటకు ఏ దేశానికి ఆ దేశానికి లేదా ప్రపంచం మొత్తానికి జాబితాలు ఉన్నాయి. అందులో సంకేత నామము, ఆ సంకేత నామము ఎవరిది, వారి చిరునామాతో అన్ని వివరములు ఉంటాయి. ఎవరయినా హామ్ యొక్క చిరునామా మారినట్లయితే, వెంటనే వారు ప్రభుత్వమునకు తెలియ చేసి కొత్త చిరునామా తమ లైసెన్సునందు వ్రాయించు కొనవలెను. ఈ విషయం మీద ఇంకా వివరాలు ఈ లింక్‌లో దొరుకుతాయి.
తనిఖీ
ప్రభుత్వానికి చెందిన తనిఖీ అధికారులు, అప్పుడప్పుడు హామ్ రేడీయో ఔత్సాహికుల రేడీయో గదులను (RADIO SHACK అని అంటారు) తనిఖీ చేసి వారు నిబంధనల ప్రకారం అభిరుచిని కొనసాగిస్తున్నారా లేదా అన్నవిషయం గమనిస్తుంటారు. నిబంధనల ప్రకారం లేకపోతే తగిన చర్యలు తీసుకుంటారు.
లాగ్ పుస్తకం-క్యూ ఎస్ ఎల్ కార్డ్(QSL CARD)
హామ్‌లు తమ సంభాషణ వివరాలను (ఏ హామ్‌తో, ఏరోజున, ఏ ఫ్రీక్వెన్సీలో ఎంతసేపు మాట్లాడారు) ఒక పుస్తకంలో తప్పనిసరిగా పొందుపరచాలి. దీనినే, "లాగ్ బుక్(LOG BOOK)" అని అంటారు. అల్లాగే, హామ్ మరొక హామ్‌తో మొదటిసారి మాట్లాడినప్పుడు, ఆ సంభాషణకు గుర్తుగా, ఒక కార్డ్ ఇచ్చి పుచ్చుకుంటారు. ఈ కార్డ్‌ను "క్యూ.ఎస్.ఎల్" (QSL) కార్డ్ అని అంటారు. ఈ కార్డ్‌లో లాగ్ బుక్ ప్రకారం వివరాలు పొందుపరచాలి. ఈ విధంగా పంపుకునే కార్డ్‌కు కూడా అంతర్జాతీయ ప్రమాణాలు ఉన్నాయి. ఈ ప్రమాణాలను అనుసరించి కార్డ్ కొలతలు 89 mm by 140 mm ఉండాలి. ఈ విధమైన క్యూ.ఎస్.ఎల్. (QSL) కార్డ్‌లను పోగుచేయుట కూడా ఈ అభిరుచిలో భాగమే. ఇతర వివరాలకు ఆంగ్ల వికీపీడియాలోని పేజి చూడవచ్చు.
హామ్ కోడ్
హామ్‌లు మోర్స్ కోడ్లో సంభాషించుకునే రోజులలో, పెద్ద పెద్ద వాక్యాలను సందేశంగా పంపటం కష్టంగా ఉండేది. అందుకని సంభాషణలలో తరచూ దొర్లే ప్రశ్నలను చిన్న చిన్న కోడ్‌లుగా మార్చారు. అవన్నీ కూడా 'క్యూ' అక్షరంతో మొదలవుతాయి, మూడు అక్షరాలు మాత్రమే ఉంటాయి, కాబట్టి వాటిని సందేశంగా పంపటం తేలిక. వీటిని 'క్యూ కూడ్స్' (Q-CODES ) అని పిలుస్తారు. ఉదాహరణకు, QRL అంటే "ఈ ప్రీక్వెన్సీ బిజీ" అని, లేదా నేను బిజీ" అని, QSY అంటే "వెరే ప్రీక్వెన్సీకి వెల్తున్నట్టు". పూర్తి వివరాలు ఆంగ్ల వికీ పీడియాలో ఉన్నాయి.
హామ్ ఫ్రీక్వెన్సీలు
హామ్‌లు కొత్త రోజులలో అంటే, రేడియో కనిపెట్టిన మొదటి రోజులలో ఎక్కడపడితే అక్కడ ఒక పద్ధతి లేకుండా అందరూ మాట్లాడుకునేవారు లేదా మోర్స్ సందేశాలు పంపుకొనేవారు. చివరకు, పరిస్థితి గందరగోళంగా మారటంతో, ప్రభుత్వాలు కలగచేసుకొని, ఎవరు (ఓడలు, పోస్టాఫీసు, హామ్‌లు మొదలగు వారు) ఏ ఫ్రీక్వెన్సీలో మాట్లాడుకోవాలో నిర్ణయించారు. ఇది కూడా పరిస్థితిని అదుపు చెయ్యలేక పోయింది. ఎందుకంటే, పక్క పక్క దేశాలు ఒకే ఫ్రీక్వెన్సీని రెండు వేరు వేరు వర్గాల వారికి ఇచ్చేవారు. ఈ పరిస్థితిని అధిగమించటానికి, ప్రపంచ దేశాలన్నీ ఒక వేదిక మీదకు ఒచ్చి, రేడియో ఫ్రీక్వెన్సీలను పంచుకునే విధానాన్ని అమలు పరిచాయి. ప్రస్తుతం ఈ పని అంతర్జాతీయ టేలి కమ్యూనికేషన్స్ యూనియన్ (ITU) అనే స్వతంత్ర అంతర్జాతీయ సంస్థ ఆధ్వర్యంలో జరుగుతున్నది. ప్రతి దేశం వారి వారి దేశాలలో మోనిటరింగ్ స్టేషన్లను ఏర్పరిచి, అక్కడ నియోగించబడ్డ సిబ్బంది ద్వారా, వైర్లెస్ ద్వారా జరిగే సంభాషణలను, ఇతర ప్రక్రియలను (హామ్‌ల సంభాషణలతో సహా) నిరంతరం 24 గంటలు అన్ని రేడీయో ఫ్రీక్వెన్సీలలోనూ వింటూ ఉంటాయి. ఎవరయినా నిబంధనలను అతిక్రమించినట్లయితే, తగిన చర్యలు (అవసరమయిన చోట్ల పోలీసులకు తెలియ చెయ్యటంతో సహా) తీసుకుంటారు. 10 Kc/s and 3000000 Mc/s వరకు రేడీయో ఫ్రీక్వెన్సీలు ఉన్నాయి. అందులో హామ్‌లకు ఈ క్రింది విధంగా వివిధ ఫ్రీక్వెన్సీలను ఇచ్చారు. హామ్‌లు ప్రస్తుతం ఈ ఫ్రీక్వెన్సీలను మాత్రమే వాడుకోవాలి.
తెలుగు వారిలో హామ్ లు
తెలుగు వారిలో హామ్‌లు చాలామంది ఉన్నారు. ఎక్కువగా, హైదరాబాదు, విశాఖపట్టణం, విజయవాడ లాంటి పట్టణాలలోనే కాకుండా, తెనాలి, కాకినాడ వంటి చిన్న ఊళ్ళలలో కూడా ఉన్నారు. తెలుగు వారిలో చాలా మంది, తమ సొంత సెట్లు తయారు చేసుకొని బాండు (హామ్ పరిభాషలో ఈ హాబీలోకి వచ్చి ఇతరులతో సంభాషణ మొదలుపెట్టటం) లోకి వచ్చినవారే. సొంతంగా సెట్ తయారు చేసుకునేవారి సౌలభ్యంకోసం, RM96 అని ఒక సర్క్యూట్ బోర్డ్ VU2 NJS (శ్రీ సోక్రటీసు-ప్రస్తుతం వీరు కెనడాలో నివాసం), VU2 RM (శ్రీ రామమోహనరావు, కాకినాడ-బొమ్మలోని వారు) ఎంతగానో కృషి జరిపి 1996లో రూపొందించారు. ఈ బోర్డ్ వాడి అనేకమంది తమ తమ సెట్లు సొంతంగా చేసుకొని ఒక్క ఆంధ్ర రాష్ట్రం నుంచేకాకుండా, యావత్ దక్షిణ భారతదేశంనుంచి ఔత్సాహిక హామ్‌లు బాండ్ మీదకు వచ్చారు.
జనజీవనంలో హామ్ హాబీ
ప్రకృతి వైపరీత్యాలు- తుఫాన్లు, భూకంపాలు మొదలగునవి- సంభవించినప్పుడు, సాధారణ సమాచార సాధనాలు (ఫోన్లు, సెల్ ఫోన్లు) పనిచేయని పరిస్థితులలో హామ్ రేడియో ద్వారా సమాచారం ఒక చోట నుండి మరొకచోటికి పంపటం తేలిక. ఎందుకంటే, హామ్ రేడీయోకి ఒక ఏరియల్, ఒక చిన్న బ్యాటరీ ఉంటేచాలు. గుజరాత్ భూకంపం, ఆంధ్ర, ఒరిస్సాలలో తుఫానులు వచ్చినపుడు ఉత్సాహవంతులైన హామ్‌లు ఆయా ప్రాంతాలకు వెళ్ళి సహాయ కార్యక్రమాలలో ఎంతగానో సహకరించారు. ఇలా అందరు హామ్‌లు రాలేరు కాబట్టి, ప్రస్తుతం ఆంధ్ర ప్రదేశ్ ప్రభుత్వం కోస్తా జిల్లా కేద్రాలలో "హామ్ క్లబ్ స్టేషను" లను ఏర్పరిచి కొంతమంది హామ్‌లకు గౌరవ వేతనం ఇచ్చి ప్రొత్సహిస్తున్నది. వారికి జిల్లా కలెక్టరు కార్యాలయంలో కాని, ఆ దగ్గరలో కాని కొంత చోటూ కూడా ఇచ్చి (ఇతర సమయాలలో హామ్ రేడీయో హాబీ గురించి నలుగురికీ తెలియ చెయ్యటానికి, ఆసక్తిగల వారికి హామ్ లైసెన్సు పరీక్షకు తరిఫీదు ఇవ్వటానికి) ప్రోత్సహిస్తున్నది.
ఇంటర్ నెట్‌లో హామ్ రేడియో
లైసెన్సు కలిగి ఉన్న హామ్‌లు, తమ వద్ద హామ్ సెట్ లేకపోయినా ఇంటర్నెట్ ద్వారా ఇతర హామ్‌లతో సంభాషించవచ్చు. CQ-100, ECHO-LINK  వంటి వెబ్ సైట్ల ద్వారా ఇది సాధ్య పడుతుంది. ఇందులో CQ-100 లో నిజానికి వైర్ లెస్ ప్రసారం ఏమీ ఉండదు, సంభాషణలు అన్నీ ఇంటర్ నేట్ ద్వారా మాత్రమే ప్రసారమవుతాయు. అంటే, మామూలు హామ్ సెట్ గల వారితో సంభాషణ కుదరదన్న మాట. మరో పక్క ECHO-LINK ద్వారా అయితే సంభాషణలు ప్రపంచ వ్యాప్తంగా ఉన్న రిపీటర్ల ద్వారా ప్రసారం జరుగుతాయి. మామూలు హామ్ సెట్లు గలవారు కూడా వారి సెట్లకు కొద్దిపాటి మార్పులు చేసుకొని ECHO-LINK ద్వారా ఇంటర్ నెట్‌లో ఉన్న హామ్‌లతో సంభాషించవచ్చు.
సాంకేతిక పరిజ్ఞానం పెరుగుదలతో, కొత్త కొత్త సమాచార పరికరాలు వస్తునాయి. దీని మూలంగా రోజు రోజుకీ రేడియో ఫ్రీక్వెన్సీలకు గిరాకీ పెరిగిపోతున్నది. ప్రస్తుతం హామ్ ఫ్రీక్వెన్సీలను వారికి ఉచితంగా ఇచ్చి ఉన్నారు. వీటి మీద ఎవరికీ ఆదాయం వచ్చే అవకాశం లేదు. అందువల్ల, ప్రస్తుత వ్యాపార ధోరణుల దృష్ట్యా, సమీప భవిష్యత్తులో, హామ్ రేడీయో ప్రీక్వెన్సీలను వ్యాపారపరంగా పంపకం జరిగిపోవటానికి ఎక్కువ అవకాశం ఉంది. ఇంకొన్ని సంవత్సరాల తరువాత చూస్తే, హామ్ రేడియో, ఇంటర్ నెట్లో మాత్రమే ఉంటుంది అని తెలిసినా, ఆశ్చర్యపడకుండా ఉండటానికి మనం సిద్ధమవ్వాలేమో!!
మూలాలు
వర్గం:సమాచార సాధనాలు వర్గం:ఈ వారం వ్యాసాలు
రాకేష్ శుక్లా
1948, ఫిబ్రవరి 4న ఉత్తర ప్రదేశ్ లోని కాన్పూర్ లో జన్మించిన రాకేష్ శుక్లా భారత మాజీ క్రికెట్ క్రీడాకారుడు. 121 ఫస్ట్ క్లాస్ క్రికెట్ మ్యాచ్‌లు ఆడిన ఇతను భారత క్రికెట్ జట్టు తరఫున 1982లో ఒక టెస్ట్ మ్యాచ్‌లో కూడా ప్రాతినిధ్యం వహించాడు. హిట్టింగ్ బ్యాట్స్‌మెన్‌గానూ, లెగ్ బ్రేక్ గుగ్లీ బౌలర్‌గానూ ఇతను ప్రసిద్ధుడు.
టెస్ట్ క్రికెట్ గణాంకాలు
ఆడిన ఒకే ఒక టెస్టులో 76.00 సగటుతో 2 వికెట్లు పడగొట్టినాడు. అత్యుత్తమ బౌలింగ్ విశ్లేషణ 82 పరుగులకు 2 వికెట్లు. బ్యాటింగ్‌లో పరుగులేమీ చేయలేడు.
ఫస్ట్ క్లాస్ క్రికెట్ గణాంకాలు
శుక్లా 121 ఫస్ట్ క్లాస్ క్రికెట్ పోటీలలో 24.53 సగటుతో 295 వికెట్లు సాధించాడు. అత్యుత్తమ బౌలింగ్ విశ్లేషణ 83 పరుగులకు 7 వికెట్లు. బ్యాటింగ్‌లో 31.91 సగటుతో 3788 పరుగులు సాధించాడు. అత్యధిక స్కోరు 163 నాటౌట్.
మూలాలు
వర్గం:1948 జననాలు వర్గం:భారతీయ క్రీడాకారులు వర్గం:భారతీయ క్రికెట్ క్రీడాకారులు వర్గం:భారతీయ టెస్ట్ క్రికెట్ క్రీడాకారులు వర్గం:ఉత్తర ప్రదేశ్ క్రీడాకారులు వర్గం:ఉత్తర ప్రదేశ్ క్రికెట్ క్రీడాకారులు వర్గం:జీవిస్తున్న ప్రజలు
చింతవరం
చింతవరం ఆంధ్రప్రదేశ్ రాష్ట్రం, తిరుపతి జిల్లా, చిల్లకూరు మండలం లోని గ్రామం. ఇది మండల కేంద్రమైన చిల్లకూరు నుండి 20 కి. మీ. దూరం లోను, సమీప పట్టణమైన గూడూరు నుండి 22 కి. మీ. దూరంలోనూ ఉంది.2011 భారత జనగణన గణాంకాల ప్రకారం ఈ గ్రామం 648 ఇళ్లతో, 2408 జనాభాతో 1046 హెక్టార్లలో విస్తరించి ఉంది. గ్రామంలో మగవారి సంఖ్య 1263, ఆడవారి సంఖ్య 1145. షెడ్యూల్డ్ కులాల సంఖ్య 553 కాగా షెడ్యూల్డ్ తెగల సంఖ్య 307. గ్రామం యొక్క జనగణన లొకేషన్ కోడ్ 592503 .పిన్ కోడ్: 524 412.
ప్రభుత్వ వైద్య సౌకర్యం
చింతవరంలో ఉన్న ఒకప్రాథమిక ఆరోగ్య కేంద్రంలో ఒక డాక్టరు, ఇద్దరు పారామెడికల్ సిబ్బందీ ఉన్నారు. ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
ప్రైవేటు వైద్య సౌకర్యం
గ్రామంలో 2 ప్రైవేటు వైద్య సౌకర్యాలున్నాయి. ఒక ఎమ్బీబీయెస్ డాక్టరు, ఎమ్బీబీయెస్ కాకుండా ఇతర డిగ్రీ చదివిన డాక్టరు ఒకరు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం ఉంది. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
చింతవరంలో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులుప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ గ్రామం నుండి 10 కి.మీ.కి పైబడిన దూరంలో ఉంది. జిల్లా రహదారి గ్రామం గుండా పోతోంది. జాతీయ రహదారి, రాష్ట్ర రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టిరోడ్లూ ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు ఉంది. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, సహకార బ్యాంకు, వ్యవసాయ పరపతి సంఘం గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
చింతవరంలో భూ వినియోగం కింది విధంగా ఉంది:
ఉత్పత్తి
చింతవరంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి
దర్శనీయ ప్రదేశాలు/దేవాలయాలు
చింతవరం గ్రామంలో నెలకొన్న గంగమ్మ తల్లి అమ్మవారి ఆలయంలో 2014,మే-20, మంగళవారం నాడు, అమ్మవారి జాతర నిర్వహించెదరు. ఉదయం అమ్మవారి పూల అలంకరణ, పూజ, తీర్ధ ప్రసాదాల పంపిణీ, మద్యాహనం అన్నదానం, సాయంత్రం సాంస్కృతిక కార్యక్రమాలు నిర్వహించెదరు.
లక్ష్మక్కపల్లి (రాజాపేట)
లక్ష్మక్కపల్లి, తెలంగాణ రాష్ట్రం, యాదాద్రి భువనగిరి జిల్లా, రాజాపేట మండలంలోని గ్రామం.
ఇది మండల కేంద్రమైన రాజాపేట నుండి 8 కి. మీ. దూరం లోను, సమీప పట్టణమైన భువనగిరి నుండి 27 కి. మీ. దూరంలోనూ ఉంది.
జిల్లాల పునర్వ్యవస్థీకరణలో
2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత నల్గొండ జిల్లా లోని ఇదే మండలంలో ఉండేది.
గ్రామ చరిత్ర
ఈ వూర్లో అతిప్రాచీనమైన భైరవునివిగ్రహం, ఒక వీరగల్లు ఉన్నాయి.ఒక అడుగు ఎత్తు ఉన్న ఆంజనేయుని విగ్రహస్తంభం ఉంది.వూరికి అరకిలోమీటరు దూరాన మేకలబండ దగ్గర పురాతన ఆదిమానవుల సమాధులున్నాయి.వాటికి కొద్దిదూరంలో పెద్దవెగిలి అనే ప్రాచీనగ్రామం ఆనవాళ్ళు కనిపిస్తున్నాయి. పురాతత్వపరిశోధకులు పూనుకంటే ఇంకా విశేషాలు బయటపడే అవకాశాలున్నాయి.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 93 ఇళ్లతో, 380 జనాభాతో 357 హెక్టార్లలో విస్తరించి ఉంది. గ్రామంలో మగవారి సంఖ్య 194, ఆడవారి సంఖ్య 186. షెడ్యూల్డ్ కులాల సంఖ్య 110 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 576514 .పిన్ కోడ్: 508105.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.సమీప బాలబడి, ప్రాథమిక పాఠశాల రాజాపేటలోను, ప్రాథమికోన్నత పాఠశాల సోమారంలోను, మాధ్యమిక పాఠశాల సోమారంలోనూ ఉన్నాయి. సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల రాజాపేటలోను, ఇంజనీరింగ్ కళాశాల రాయిగిరిలోనూ ఉన్నాయి. సమీప వైద్య కళాశాల హైదరాబాదులోను, పాలీటెక్నిక్‌ యాదగిరిగుట్టలోను, మేనేజిమెంటు కళాశాల రాయిగిరిలోనూ ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం భువనగిరిలోను, దివ్యాంగుల ప్రత్యేక పాఠశాల హైదరాబాదు లోనూ ఉన్నాయి.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. పశు వైద్యశాల గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది. చెరువు ద్వారా గ్రామానికి తాగునీరు లభిస్తుంది.
పారిశుధ్యం
గ్రామంలో మురుగునీటి పారుదల వ్యవస్థ లేదు. మురుగునీటిని శుద్ధి ప్లాంట్‌లోకి పంపిస్తున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామం నుండి 10 కి.మీ.కి పైబడిన దూరంలో ఉంది.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామం నుండి 10 కి.మీ.కి పైబడిన దూరంలో ఉన్నాయి.
జిల్లా రహదారి గ్రామం గుండా పోతోంది. ప్రధాన జిల్లా రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, రాష్ట్ర రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం ఉంది. పౌర సరఫరాల వ్యవస్థ దుకాణం గ్రామం నుండి 5 కి.మీ. లోపు దూరంలో ఉంది. వాణిజ్య బ్యాంకు, సహకార బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. రోజువారీ మార్కెట్, వారం వారం సంత గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్ గ్రామం నుండి 10 కి.మీ.కి పైబడిన దూరంలో ఉంది. వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. జనన మరణాల నమోదు కార్యాలయం ఉన్నాయి. శాసనసభ పోలింగ్ కేంద్రం గ్రామం నుండి 5 కి.మీ.లోపు దూరంలో ఉంది. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. గ్రంథాలయం గ్రామం నుండి 10 కి.మీ.కి పైబడిన దూరంలో ఉంది.
భూమి వినియోగం
లక్ష్మక్కపల్లిలో భూ వినియోగం కింది విధంగా ఉంది:
నీటిపారుదల సౌకర్యాలు
లక్ష్మక్కపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
లక్ష్మక్కపల్లిలో ఈ కింది వస్తువులు ఉత్పత్తి అవుతున్నాయి.
నందివాడ (పొందూరు)
నందివాడ శ్రీకాకుళం జిల్లా, పొందూరు మండలం లోని గ్రామం. ఇది మండల కేంద్రమైన పొందూరు నుండి 10 కి. మీ. దూరం లోను, సమీప పట్టణమైన శ్రీకాకుళం నుండి 17 కి. మీ. దూరంలోనూ ఉంది. 2011 భారత జనగణన గణాంకాల ప్రకారం ఈ గ్రామం 262 ఇళ్లతో, 1064 జనాభాతో 185 హెక్టార్లలో విస్తరించి ఉంది. గ్రామంలో మగవారి సంఖ్య 539, ఆడవారి సంఖ్య 525. షెడ్యూల్డ్ కులాల సంఖ్య 86 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 581587 .పిన్ కోడ్: 532168.
నందివాడ బాలయోగి
ఈ గ్రామంలో ప్రఖ్యాత వ్యక్తి బాలయోగీశ్వర స్వామి ఆలయం ఉంది.ఇతను నందివాడ బాలయోగీశ్వరులుగా పిలువబడుతున్నారు.అతను నిరంతర తపస్సులో ఉంటారు. పసి ప్రాయంనుండి నిరంతర సాధనలో ఉంటారు. శివరాత్రి నాడు ప్రజలకు దర్శనమిస్తారు. చుట్టు ప్రక్కల ప్రాంతాల నుండి అనేక మంది భక్తులు ఆ దినం ఈ గ్రామానికి వచ్చి ఆయనను సేవించు కుంటారు.అతని ఆశ్రమం, శివాలయం,వంటి ఆలయాలు ఇచట ఉన్నాయి. ఈ గ్రామంలో ఒక ప్రాథమిక పాఠశాల ఉంది. ఈ గ్రామం లోలుగు గ్రామానికి 3 కి.మీ దూరంలో ఉంది. ఈ గ్రామంలో విద్యార్థులు ఉన్నత విద్యను లోలుగులో గల ఉన్నత పాఠశాలనందు అభ్యసిస్తారు.ఇక్కడ యువకులు శ్రీ బాలయోగీశ్వర సేవా సంఘం అను ఒక సంస్దను స్థాపించి దాని ద్వారా గ్రామ విద్యార్థులకు విద్య, భగవద్గీత, యోగాలలో శిక్షణ ఇస్తున్నారు.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాల ఒకటి ఉంది.బాలబడి చిలకపాలెంలోను, ప్రాథమికోన్నత పాఠశాల బురిడికంచరాంలోను, మాధ్యమిక పాఠశాల లొలుగులోనూ ఉన్నాయి. సమీప జూనియర్ కళాశాల ఎచ్చెర్లలోను, ప్రభుత్వ ఆర్ట్స్ / సైన్స్ డిగ్రీ కళాశాల పొందూరులోనూ ఉన్నాయి. సమీప మేనేజిమెంటు కళాశాల ఎచ్చెర్లలోను, వైద్య కళాశాల, పాలీటెక్నిక్‌లు శ్రీకాకుళంలోనూ ఉన్నాయి. సమీప వృత్తి విద్యా శిక్షణ పాఠశాల పొందూరులోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు శ్రీకాకుళంలోనూ ఉన్నాయి.
ప్రభుత్వ వైద్య సౌకర్యం
సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. సంచార వైద్య శాల గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
బావుల నీరు గ్రామంలో అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది.
సమాచార, రవాణా సౌకర్యాలు
సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండిప్రైవేటు బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రభుత్వ రవాణా సంస్థ బస్సు సౌకర్యం గ్రామానికి 5 కి.మీ. లోపు దూరంలో ఉంది. రైల్వే స్టేషన్ గ్రామానికి 5 నుండి 10 కి.మీ. దూరంలో ఉంది. జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 కి.మీ. లోపు దూరంలో ఉంది. జాతీయ రహదారి గ్రామం నుండి 5 నుండి 10 కి.మీ. దూరంలో ఉంది. ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. రోజువారీ మార్కెట్ గ్రామం నుండి 5 కి.మీ. లోపు దూరంలో ఉంది. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. సహకార బ్యాంకు గ్రామం నుండి 10 కి.మీ.కి పైబడిన దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 5 నుండి 10 కి.మీ. దూరంలో ఉంది. పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉంది. సినిమా హాలు, గ్రంథాలయం గ్రామం నుండి 10 కి.మీ.కి పైబడిన దూరంలో ఉన్నాయి.
భూమి వినియోగం
నందివాడలో భూ వినియోగం కింది విధంగా ఉంది:
నీటిపారుదల సౌకర్యాలు
నందివాడలో వ్యవసాయానికి నీటి సరఫరా కింది వనరుల ద్వారా జరుగుతోంది.
ప్రధాన పంటలు
వరి, వేరుశనగ, మినుము
స్వరాజ్యలక్ష్మి
స్వరాజ్యలక్ష్మి ప్రముఖ రంగస్థల, సినిమా నటి. ఈమె తాడంకి శేషమాంబ కుమార్తె. ఈమె తెనాలిలో 1930 ఆగస్టు 15 న జన్మించింది.తల్లితోపాటు నటిగా తెలుగు సినిమారంగంలో కొంతకాలం పనిచేసిింది.
బాల్యం
స్వరాజ్యలక్ష్మి తల్లివెంట సినిమా షూటింగులకు వెల్లినప్పుడు సినిమా దర్శకులు, కె.వి.రెడ్డి, కమలాకర కామేశ్వర రావు, నాగిరెడ్డి గార్లు స్వరాజ్యలక్ష్మిని సినిమా నటిగా ప్రోత్సహించారు. ఈమె పల్లెటూరి పిల్ల (1950) సినిమాలో ప్రథమంగా నటించి; తర్వాత పెద్ద మనుషులు (1954), దొంగరాముడు, శ్రీకృష్ణార్జున యుద్ధము (1963), చంద్రహారం మొదలైన సినిమాలలో నటించింది.
వెలుపలి లంకెలు
వర్గం:1930 జననాలు వర్గం:తెలుగు సినిమా నటీమణులు వర్గం:తెలుగు రంగస్థల కళాకారులు వర్గం:2009 మరణాలు వర్గం:గుంటూరు జిల్లా మహిళలు వర్గం:గుంటూరు జిల్లా వ్యక్తులు
హంతకుని హత్య
హంతకుని హత్య 1967 సెప్టెంబరు 21న విడుదలైన తెలుగు సినిమా సుజాతా పిలింస్ బ్యానర్ పై పి.బాబ్జీ నిర్మించిన ఈ సినిమాకు జె.పి.చంద్రబాబు దర్శకత్వం వహించాడు. ఈ సినిమాకు ఎం.ఎస్.విశ్వనాథన్, పామర్తి సంగీతాన్నందించారు.
చందలూరు
చందలూరు పేరుతో చాలా వ్యాసాలు ఉన్నాయి. ఆ వ్యాసాల జాబితాను ఇక్కడ ఇచ్చారు.
చికటాయిపాలెం
చికటాయిపాలెం, తెలంగాణ రాష్ట్రం, మహబూబాబాదు జిల్లా, తొర్రూరు మండలంలోని గ్రామం.
ఇది మండల కేంద్రమైన తొర్రూరు నుండి 7 కి. మీ. దూరం లోను, సమీప పట్టణమైన వరంగల్ నుండి 62 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లా లోని ఇదే మండలంలో ఉండేది.
గ్రామ జనాభా
2011 భారత జనగణన గణాంకాల ప్రకారం ఈ గ్రామం 510 ఇళ్లతో, 2094 జనాభాతో 779 హెక్టార్లలో విస్తరించి ఉంది. గ్రామంలో మగవారి సంఖ్య 1049, ఆడవారి సంఖ్య 1045. షెడ్యూల్డ్ కులాల సంఖ్య 806 కాగా షెడ్యూల్డ్ తెగల సంఖ్య 37. గ్రామం యొక్క జనగణన లొకేషన్ కోడ్ 578544 .పిన్ కోడ్: 506163.
ప్రభుత్వ వైద్య సౌకర్యం
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉంది.
ప్రైవేటు వైద్య సౌకర్యం
గ్రామంలో4 ప్రైవేటు వైద్య సౌకర్యాలున్నాయి. డిగ్రీ లేని డాక్టర్లు నలుగురు ఉన్నారు.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. కుళాయిల ద్వారా శుద్ధి చేయని నీరు కూడా సరఫరా అవుతోంది. బావుల నీరు కూడా అందుబాటులో ఉంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
మురుగునీరు బహిరంగ కాలువల ద్వారా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
పోస్టాఫీసు సౌకర్యం, సబ్ పోస్టాఫీసు సౌకర్యం, పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉన్నాయి. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ప్రైవేటు కొరియర్ గ్రామానికి 5 కి.మీ. లోపు దూరంలో ఉంది. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది.
జిల్లా రహదారి గ్రామం గుండా పోతోంది. రాష్ట్ర రహదారి గ్రామం నుండి 5 నుండి 10 కి.మీ. దూరంలో ఉంది. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు ఉన్నాయి.
మార్కెటింగు, బ్యాంకింగు
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉంది. రోజువారీ మార్కెట్, వారం వారం సంత గ్రామం నుండి 5 కి.మీ. లోపు దూరంలో ఉన్నాయి. ఏటీఎమ్, వాణిజ్య బ్యాంకు, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉంది.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ స్టేషన్, జనన మరణాల నమోదు కార్యాలయం ఉన్నాయి. సినిమా హాలు గ్రామం నుండి 5 కి.మీ.లోపు దూరంలో ఉంది. గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 12 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
భూమి వినియోగం
చికతాయిపాలెంలో భూ వినియోగం కింది విధంగా ఉంది:
నీటిపారుదల సౌకర్యాలు
చికతాయిపాలెంలో వ్యవసాయానికి నీటి సరఫరా కింది వనరుల ద్వారా జరుగుతోంది.
ఉత్పత్తి
చికతాయిపాలెంలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
ప్రత్తి, వరి, మొక్కజొన్న
హంతకులు దేవాంతకులు
హంతకులు దేవాంతకులు 1972 జూన్ 2న విడుదలైన తెలుగు సినిమా. ఎస్.ఆర్.కంబైన్స్ బ్యానర్ పై ఎన్.వి.సుబ్బరాజు, ఎం.కె.రాధా లు నిర్మించిన ఈ సినిమాకు కె.ఎస్.ఆర్.దాస్ దర్శకత్వం వహించాడు. ఘట్టమనేని కృష్ణ, జ్యోతిలక్ష్మీ ప్రధాన తారాగణంగా నటించిన ఈ సినిమాకు చెళ్లపిళ్ళ సత్యం సంగీతాన్నందించాడు.
కథ
బలరాం, ప్రేమనాథ్, లైలా అనే ముగ్గురు దుండగులు క్రూరంగా హత్యలు, దోపిడీలు చేస్తూ ఉంటే వారిని అరికట్టడానికి రాజేష్ అనే యువకుడు సెంట్రల్ ఇంటలిజెన్స్ బ్యూరో నుంచి పంపబడతాడు. రాజేష్ ఒక పక్కనుండి వలపన్నుకుంటూ వస్తాడు. ఈలోగా అదే గ్రామంలో రాజా నరేంద్రవర్మ దగ్గర కోట్ల కొలది విలువచేసే వజ్రకిరీటం ఉందని తెలుసుకుంటారు దుష్టత్రయం. రాజా నరేంద్రవర్మకు జ్యోతి, జయ, విజయ అనే ముగ్గురు కుమార్తెలు. వారు అన్ని విద్యలలోను ఆరితేరిన అమ్మాయిలు. ఆ వజ్రాల కిరీటాన్ని ఎలాగైనా దొంగిలించాలని ప్రణాళికలు వేసుకుంటున్న ఆ దొంగలలో కలతలు ఏర్పడతాయి. బలరాంను ప్రేమనాథ్ కాల్చి చంపుతాడు. లైలాను కూడా ఒక కొండపై నుండి లోయలోనికి తోసివేస్తాడు. ఐతే అదే సమయంలో ఆ ప్రాంతానికి వేటకు వచ్చిన రాజా నరేంద్రవర్మ లైలాను కాపాడి ఇంటికి తీసుకువస్తాడు. ప్రేమనాథ్ మీద కక్ష సాధించాలనుకున్న లైలా అతడు తన భర్త అని, తనకు ద్రోహం చేశాడని జ్యోతి, జయ, విజయలను నమ్మించి అతడిని బంధించి తీసుకువచ్చి అతడిని చంపడానికి ప్రయత్నిస్తుంది. ఐతే తాము ఉన్నది ఉన్నది రాజా నరేంద్రవర్మ ఇంటిలోనని, అక్కడ కిరీటం ఉందని, ఆ కిరీటాన్ని తాము ఇద్దరమూ కలిసి చేజిక్కించుకుందామని ఆశలు రేపుతాడు. కానీ జయ, జ్యోతి, విజయలు ప్రాణం కన్నా ఎక్కువగా చూసుకునే కిరీటాన్ని దొంగిలించడానికి కాదుకదా కనీసం చేరడానికి కూడా లైలాకు వీలవదు. నరేంద్రవర్మ ఇంటిలో వంటమనిషిగా నటిస్తూ లైలా నరేంద్రవర్మ మేనల్లుడు నగేష్ ఖన్నాను వలలో వేసుకుని, ప్రేమిస్తున్నట్లు నటించి ఆ కిరీటం గురించి తెలుసుకుని అదను చూసి దొంగిలించడానికి ప్రయత్నిస్తారు లైలా, ప్రేమనాథ్. తీరా సమయానికి ముగ్గురు అక్కచెల్లెళ్ళు, రాజేష్‌తో సహా అక్కడ ప్రత్యక్షమై వారి ప్రయత్నాన్ని విఫలం చేస్తారు. జయ, జ్యోతి, విజయలు ఉంటే తమ పాచికలు పారవని గ్రహించిన హంతకులు వారిని కుట్రపన్ని వేరే చోటికి పంపించి, ఒంటరిగా ఉన్న మహేంద్రవర్మను చంపి కిరీటాన్ని దొంగిలించి పారిపోతారు. ఇంటికి వచ్చిన ముగ్గురమ్మాయిలు తమ తండ్రి శవాన్ని చూసి విలపిస్తూ, లైలా, ప్రేమ్‌లపై పగతీర్చుకుంటామని ప్రతిజ్ఞ చేస్తారు. పగబట్టిన ముగ్గురమ్మాయిలూ నగేష్ సహాయంతో ప్రేమ్‌, లైలాల స్థావరాన్ని తెలుసుకుని అక్కడికి బయలుదేరతారు. అక్కడ ప్రేమ్‌, లైలాలు ఇంకో ముఠానాయకుడు సుప్రీమ్‌కు కిరీటాన్ని అమ్మటానికి ప్రయత్నిస్తుండగా, టెలివిజన్‌లో ముగ్గురమ్మాయిలూ తమ వైపే వస్తూ ఉండడం చూస్తారు. వారిని దారిలోనే ఎదుర్కొంటారు ప్రేమ్‌, లైలాలు. ఇరువర్గాలకు మధ్య భయంకరమైన పోరాటం జరుగుతుంది. పోరాటంలో ముగ్గురమ్మాయిలూ ప్రేమ్‌ను చంపి తమ కసిని తీర్చుకుంటారు. లైలా స్పృహ లేనట్లు నటించి, సమయం చూసుకుని పారిపోతుంది. కిరీటం ఎక్కడున్నదీ లైలాకు మాత్రమే తెలుసు. లైలా కోసం నగేష్, ముగ్గురమ్మాయిలు శతవిధాలుగా వెతికి విఫలమౌతారు. లైలా ఏమైనట్టు? ముగ్గురమ్మాయిలు తమ శపథాన్ని ఎలా నెరవేర్చుకున్నారు? తన అమాయకత్వంవల్ల జరిగిన ఘాతుకానికి ప్రతీకారంగా నగేష్ ఏమిచేశాడు? సి.ఐ.డి. ఏజెంటు రాజేష్ ఏమిచేస్తాడు? అనే ప్రశ్నలకు సమాధానం పతాక సన్నివేశంలో తెలుస్తుంది.
పాటలు
ఈ చిత్రంలోని పాటలకు సత్యం సంగీతం సమకూర్చాడు.
బయటి లింకులు
వర్గం:కృష్ణంరాజు నటించిన సినిమాలు వర్గం:ఘట్టమనేని కృష్ణ నటించిన సినిమాలు వర్గం:కె.ఎస్.ఆర్.దాస్ దర్శకత్వం వహించిన సినిమాలు వర్గం:నగేష్ నటించిన సినిమాలు వర్గం:జ్యోతిలక్ష్మి నటించిన సినిమాలు వర్గం:కె.వి.చలం నటించిన సినిమాలు వర్గం:త్యాగరాజు నటించిన సినిమాలు వర్గం:ముక్కామల నటించిన సినిమాలు
శెట్టిగుంట
శెట్టిగుంట, వైఎస్ఆర్ జిల్లా, రైల్వే కోడూరు మండలానికి చెందిన గ్రామం.
2011 భారత జనగణన గణాంకాల ప్రకారం ఈ గ్రామం 1511 ఇళ్లతో, 6356 జనాభాతో 3528 హెక్టార్లలో విస్తరించి ఉంది. గ్రామంలో మగవారి సంఖ్య 3109, ఆడవారి సంఖ్య 3247. షెడ్యూల్డ్ కులాల సంఖ్య 789 కాగా షెడ్యూల్డ్ తెగల సంఖ్య 966. గ్రామం యొక్క జనగణన లొకేషన్ కోడ్ 593722. పిన్ కోడ్: 516 101.
గ్రామ చరిత్ర
ఈస్టిండియా కంపెనీ ఉద్యోగి, యాత్రాచరిత్రకారుడు ఏనుగుల వీరాస్వామయ్య 1830లో తాను చూసిన ఈ గ్రామాన్ని గురించి కాశీయాత్ర చరిత్రలో రాశారు. అప్పటికే ఈ ప్రాంతం పట్టణ ప్రాంతమని (పేట స్థలం) వ్రాశారు. ఇక్కడ అన్ని వస్తువులు దొరికేవి. కడప జిల్లా సరిహద్దైన బాలపల్లె నుంచి శెట్టిగుంట వరకూ 1825-30 ప్రాంతంలో జిల్లా కలెక్టర్ అడవిని కొట్టించి బాట వెడల్పు చేసి పోలీస్ స్టేషన్‌లు ఏర్పాటు చేసినట్టుగా వ్రాశారు.
గ్రామ భౌగోళికం
ఇది మండల కేంద్రమైన కోడూరు నుండి 12 కి. మీ. దూరం లోను, సమీప పట్టణమైన రాజంపేట నుండి 48 కి. మీ. దూరంలోనూ ఉంది.
విద్యా సౌకర్యాలు
గ్రామంలో ప్రభుత్వ ప్రాథమిక పాఠశాలలు 9, ప్రభుత్వ ప్రాథమికోన్నత పాఠశాలలు మూడు, ప్రభుత్వ మాధ్యమిక పాఠశాలలు రెండు ఉన్నాయి.సమీప బాల బడి, సమీప జూనియర్ కళాశాల, ప్రభుత్వ ఆర్ట్స్/సైన్స్ డిగ్రీ కళాశాల రైల్వే కోడూరు లోను, ఇంజనీరింగ్ కళాశాల, సమీప వైద్య కళాశాల తిరుపతి లోను, మేనేజిమెంటు కళాశాల, పాలీటెక్నిక్‌లు, ఉన్నాయి. సమీప వృత్తి విద్యా శిక్షణ పాఠశాల, అనియత విద్యా కేంద్రం రాజంపేట లోను, దివ్యాంగుల ప్రత్యేక పాఠశాల కడప లోనూ ఉన్నాయి.
ప్రభుత్వ వైద్య సౌకర్యం
శెట్టిగుంటలో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు. ఒక పశు వైద్యశాలలో ఒక డాక్టరు, ఒకరు పారామెడికల్ సిబ్బందీ ఉన్నారు. డిస్పెన్సరీ గ్రామం నుండి 5 నుండి 10 కి.మీ. దూరంలో ఉంది. సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. అలోపతి ఆసుపత్రి, ప్రత్యామ్నాయ ఔషధ ఆసుపత్రి, సంచార వైద్య శాల, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
తాగు నీరు
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. గ్రామంలో ఏడాది పొడుగునా చేతిపంపుల ద్వారా నీరు అందుతుంది. బోరుబావుల ద్వారా కూడా ఏడాది పొడుగునా నీరు అందుతుంది.
పారిశుధ్యం
గ్రామంలో మురుగు నీటి పారుదల వ్యవస్థ లేదు. మురుగు నీటిని నేరుగా జల వనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను వీధుల పక్కనే పారబోస్తారు.
సమాచార, రవాణా సౌకర్యాలు
శెట్టిగుంటలో పోస్టాఫీసు సౌకర్యం, సబ్ పోస్టాఫీసు సౌకర్యం ఉన్నాయి. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి. గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. రైల్వే స్టేషన్ ఉంది. ప్రైవేటు బస్సు సౌకర్యం గ్రామం నుండి 10 కి.మీ.కి పైబడిన దూరంలో ఉంది. రాష్ట్ర రహదారి, జిల్లా రహదారి గ్రామం గుండా పోతున్నాయి. జాతీయ రహదారి, ప్రధాన జిల్లా రహదారి గ్రామం నుండి 10 కి.మీ.కి పైబడిన దూరంలో ఉన్నాయి. గ్రామంలో తారు రోడ్లు, కంకర రోడ్లు, మట్టి రోడ్లూ ఉన్నాయి.
మార్కెటింగు, బ్యాంకింగు
గ్రామంలో వాణిజ్య బ్యాంకు, వ్యవసాయ పరపతి సంఘం ఉన్నాయి. గ్రామంలో స్వయం సహాయక బృందం, పౌర సరఫరాల కేంద్రం, వారం వారం సంత ఉన్నాయి. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 10 కి.మీ.కి పైబడిన దూరంలో ఉన్నాయి.
ఆరోగ్యం, పోషణ, వినోద సౌకర్యాలు
గ్రామంలో సమీకృత బాలల అభివృద్ధి పథకం, అంగన్ వాడీ కేంద్రం, ఇతర పోషకాహార కేంద్రాలు, ఆశా కార్యకర్త ఉన్నాయి. గ్రామంలో వార్తాపత్రిక పంపిణీ జరుగుతుంది. అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 10 కి.మీ.కి పైబడిన దూరంలో ఉన్నాయి.
విద్యుత్తు
గ్రామంలో గృహావసరాల నిమిత్తం విద్యుత్ సరఫరా వ్యవస్థ ఉంది. రోజుకు 7 గంటల పాటు వ్యవసాయానికి, 10 గంటల పాటు వాణిజ్య అవసరాల కోసం కూడా విద్యుత్ సరఫరా చేస్తున్నారు.
ఉత్పత్తి
శెట్టిగుంటలో ఈ కింది వస్తువులు ఉత్పత్తి అవుతున్నాయి.
ప్రధాన పంటలు
వరి, సజ్జలు, మామిడి
కొయ్య బొమ్మలు
ఈ గ్రామం వైఎస్ఆర్ జిల్లాలో కొయ్య బొమ్మలకు పేరుగాంచింది. బొమ్మల తయారీకి అనువైన చెక్క సమీపంలోని శేషాచల అడవులలో విస్తారంగా దొరికుతుంది.ఈ వూరిలో ఎర్రచందనంతొ కొయ్యబొమ్మల తయారీ 1920 నుండి ప్రారంభం అయినది. వివిధ రకాల దేవతా మూర్తులు, పూలకుండీలు, గృహోపకరణాలు, గ్లాసులు, భరిణలు, రాజు, రాణీ బొమ్మలు, తయారుచేసి తిరుపతి, కాళహస్తి, చెన్నై, బెంగుళూరు లకు పంపిస్తారు. ఈ ఊరు విశ్వవిపణి వేదిక. ఇక్కడి బొమ్మలు అమెరికా మాజీ అధ్యక్షులు బిల్ క్లింటన్, జార్జి బుష్ లను సైతం మురిపించినవి. 2013 మే నెలలో మలేషియాలో నిర్వహించనున్న అంతర్జాతీయ ప్రదర్శనకు పంపుటకు ఈ గ్రామం నుండి శ్రీ కోట సాంబయ్య మఱియు శివయ్య అను కళాకారులను ఎంపిక చేశారు.
తారానగర్ శాసనసభ నియోజకవర్గం
తారానగర్ శాసనసభ నియోజకవర్గం రాజస్థాన్ రాష్ట్రంలోని నియోజకవర్గాలలో ఒకటి. ఈ నియోజకవర్గం చురు జిల్లా, చురు లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.
మూలాలు
వర్గం:రాజస్థాన్ శాసనసభ నియోజకవర్గాలు
కడక్‌నాథ్ కోడి
కడక్‌నాథ్ కోడి దీనిని కాలి మాసి ("నల్ల మాంసం కలిగిన కోడి") అని కూడా పిలుస్తారు. ఇది మధ్య భారతదేశంలో కనిపించే ఒక రకమైన కోడి. ఇవి ఎక్కువగా మధ్యప్రదేశ్ రాష్ట్రంలోని ఝబువా జిల్లాలో, ఛత్తీస్‌గఢ్ రాష్ట్రంలో ఉన్నాయి. ఈ కోడి మాంసం భౌగోళిక సూచిక (జిఐ ట్యాగ్) ట్యాగ్‌ని కలిగి ఉంది, దీనిని 30 జూలై 2018న భారత ప్రభుత్వం ఆమోదించింది. కడక్‌నాథ్ జాతి ఇండోనేషియాలో కూడా కనిపిస్తుంది. స్థానిక ప్రజలు ఈ కోడిని "అయం సెమాని" అని పిలుస్తారు.
ప్రత్యేకత
ఈ కోడి శరీరం, మాంసం, కాళ్లు, గోళ్లు, ముక్కు, తోక, లోపలి పొర, నాలుక రంగు కూడా నల్లగా ఉంటుంది. ఈ కోడి మాంసంలో కొవ్వు తక్కువగా, పోషకాలు ఎక్కువగా ఉంటాయి. ఈ కోడి మాంసానికి మార్కెట్‌లో డిమాండ్‌ ఎక్కువగా ఉంటుంది. ఈ కోడి మాంసం ధర సాధారణ బ్రాయిలర్ కోడి మాంసం ధర కంటే దాదాపు 3-4 రెట్లు ఎక్కువగా ఉంటుంది. ఇతర కోడి జాతులలో కొవ్వు పరిమాణం 13-25% వరకు ఉంటుంది, కానీ కడక్‌నాథ్ కోడి మాంసంలో కొవ్వు పరిమాణం 0.73-1.03% వరకు మాత్రమే ఉంటుంది. శరీరంలో మెలనిన్ అధికంగా ఉండటం వల్ల, ఈ కోడి రంగు నల్లగా ఉంటుంది. కోడి బరువు దాదాపు 1.2–1.5 కిలోలు (2.6–3.3 పౌండ్లు) ఉంటుంది. కడక్‌నాథ్ కోళ్ల గుడ్లు కొద్దిగా గులాబీ రంగుతో గోధుమ రంగులో ఉంటాయి.
ఔషధ, పోషక గుణాలు
దీని మాంసం తినడం వల్ల హిమోగ్లోబిన్ పెరుగుతుంది, నాడీ వ్యాధులు తగ్గుతాయి. మెదడు, నరాల వ్యాధులను నయం చేయడానికి ఆదిమ తెగలు కడకనాథ్ కోడి రక్తంతో చేసిన ఔషధాన్ని తాగుతారు. కడకనాథ్ కోడి  మెలనిన్ నల్ల వర్ణద్రవ్యం గుండెకు రక్త ప్రవాహాన్ని పెంచుతుంది. దీని వలన అధిక రక్తపోటు, గుండె జబ్బులు, నరాలవ్యాధి, స్ట్రోక్, రక్తం గడ్డకట్టడం వంటివి వ్యాధులు తగ్గుతాయి. దీనిని హోమియోపతి మందులలో కూడా ఉపయోగిస్తారు.
అంతరించిపోయే ముప్పు
ఈ కోళ్లను ఎక్కువ సంఖ్యలో ఆహారం కోసం ఉపయోగించడంతో, వాటి సంఖ్య క్రమంగా తగ్గుతోంది. వాటిని అంతరించిపోకుండా కాపాడేందుకు కేంద్ర ప్రభుత్వం దారిద్య్రరేఖకు దిగువన ఉన్న ప్రజలకు కడక్‌నాథ్ కోళ్లను పెంచుకునే అవకాశాన్ని కల్పిస్తోంది. ఒడిషాలోని వివిధ ప్రాంతాలలో కడక్‌నాథ్ కోళ్లు ప్రైవేటుగా సాగు చేయబడుతున్నాయి.
మూలాలు
వర్గం:పక్షులు వర్గం:భారతదేశ భౌగోళిక గుర్తింపులు
హనుమాన్ పాతాలవిజయం
హనుమాన్ పాతాళ విజయం 1959లో విడుదలైన తెలుగు చలనచిత్రం. బాబూ భాయ్ మిస్త్రీ దర్శకత్వం వహించిన ఈ చిత్రంలో ఎన్.ఎన్.త్రిపాఠి, గిరిజ నటించగా, విజయభాస్కర్ సంగీతం అందించారు.
సురభి
సురభి పేరుతో అనేక విషయాలు ఉన్నాయి.
గడ్డంవారిపల్లె (పులిచెర్ల)
సమీప గ్రామాలు
సమీప గ్రామాలు. దిగువూరు, 6 కి.మి. యల్లంకివారి పల్లె, 7 కి.మీ. రాయవారి పల్లి., కావేటిగారిపల్లి 8 కి.మీ. దూరములో ఉన్నాయి.
విద్యా సౌకర్యాలు
ఈ గ్రామంలో 4 ప్రభుత్వ ప్రాథమిక పాఠశాలలు, ఉన్నాయి. సమీప బాలబడి యెల్లంకివారిపల్లెలో, సమీప మాధ్యమిక పాఠశాల (కొత్తపేటలో), సమీప సీనియర్ మాధ్యమిక పాఠశాల, సమీప వైద్య కళాశాల, సమీప మేనేజ్మెంట్ సంస్థ, సమీప దివ్యాంగుల ప్రత్యేక పాఠశాల (తిరుపతిలో), సమీప మాధ్యమిక పాఠశాల (కొత్తపేటలో), సమీప అనియత విద్యా కేంద్రం (పులిచెర్ల లో), ఈ గ్రామానికి 5 నుండి 10 కి.మీ దూరములో ఉన్నాయి. సమీప ఆర్ట్స్, సైన్స్, కామర్సు డిగ్రీ కళాశాల, సమీప వృత్తి విద్యా శిక్షణ పాఠశాల, సమీప పాలీటెక్నిక్ (పీలేరులో), సమీప ఇంజనీరింగ్ కళాశాలలు (అగ్రహారం లో) ఈ గ్రామానికి 10 కి.మీ కన్నా ఎక్కువ దూరములో వున్నవి
తాగు నీరు
రక్షిత మంచినీటి సరఫరా గ్రామంలో లేదు. గ్రామంలో మంచినీటి అవసరాలకు చేతిపంపుల నీరు, గొట్టపు బావులు / బోరు బావుల నుంచి నీటిని వినియోగిస్తున్నారు.
పారిశుధ్యం
గ్రామంలో మూసిన డ్రైనేజీ వ్యవస్థ లేదు. మురుగునీరు నేరుగా నీటి వనరుల్లోకి వదలబడుతోంది. ఈ ప్రాంతం పూర్తి పారిశుధ్యపథకం కిందికి వస్తుంది. సామాజిక మరుగుదొడ్ల సౌకర్యం ఈ గ్రామంలో లేదు.
సమాచార, రవాణా సౌకర్యాలు
ఈ గ్రామంలో టెలిఫోన్ (లాండ్ లైన్) సౌకర్యం, పబ్లిక్ ఫోన్ ఆఫీసు సౌకర్యం, మొబైల్ ఫోన్ కవరేజి, పబ్లిక్ బస్సు సర్వీసు, ఆటో సౌకర్యం, ఉన్నాయి. సమీప రైల్వే స్టేషన్, ఈ గ్రామానికి 5 కి.మీ. లోపు వున్నవి సమీప పోస్టాఫీసు సౌకర్యం, సమీప ఇంటర్నెట్ కెఫెలు / సామాన్య సేవా కేంద్రాల సౌకర్యం, సమీప ప్రైవేట్ బస్సు సర్వీసు, సమీప టాక్సీ సౌకర్యం, సమీప ట్రాక్టరుఈ గ్రామానికి 5 నుండి 10 కి.మీ దూరములో ఉన్నాయి. సమీప ప్రైవేటు కొరియర్ సౌకర్యం, సమీప ప్రైవేటు కొరియర్ సౌకర్యం, ఈ గ్రామానికి 10 కి.మీ కన్నా ఎక్కువ దూరములో వున్నవి .సమీప జాతీయ రహదారి గ్రామానికి 10 కిలోమీటర్ల కన్నా దూరంలో ఉంది. సమీప రాష్ట్ర రహదారి గ్రామానికి 10 కిలోమీటర్ల కన్నా దూరంలో ఉంది. . గ్రామంప్రధాన జిల్లా రోడ్డుతో అనుసంధానమై ఉంది. గ్రామంఇతర జిల్లా రోడ్డుతో అనుసంధానమై ఉంది. సమీప కంకర రోడ్డు గ్రామానికి 5 నుంచి 10 కిలోమీటర్ల లోపు ఉంది.
మార్కెటింగు, బ్యాంకింగు
ఈ గ్రామంలో స్వయం సహాయక బృందం, పౌర సరఫరాల కేంద్రం, ఉన్నాయి. సమీప వ్యవసాయ ఋణ సంఘం, సమీప వారం వారీ సంత, ఈ గ్రామానికి 5 కి.మీ. లోపు వున్నవి సమీప వాణిజ్య బ్యాంకు, ఈ గ్రామానికి 5 నుండి 10 కి.మీ దూరములో ఉన్నాయి. సమీప ఏటియం, సమీప సహకార బ్యాంకు, సమీప వ్యవసాయ మార్కెటింగ్ సొసైటీఈ గ్రామానికి 10 కి.మీ కన్నా ఎక్కువ దూరములో వున్నవి
ఆరోగ్యం, పోషణ, వినోద సౌకర్యాలు
ఈ గ్రామంలో సమీప ఏకీకృత బాలల అభివృద్ధి పథకం (పోషకాహార కేంద్రం), అంగన్ వాడీ కేంద్రం (పోషకాహార కేంద్రం), ఇతర (పోషకాహార కేంద్రం), ఆశా కార్యకర్త (గుర్తింపు పొందిన సామాజిక ఆరోగ్య కార్యకర్త), వార్తాపత్రిక సరఫరా, అసెంబ్లీ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీప గ్రంథాలయం, సమీప పబ్లిక్ రీడింగ్ రూం, ఈ గ్రామానికి 5 కి.మీ. లోపు వున్నవి సమీప ఆటల మైదానం, సమీప సినిమా / వీడియో హాల్, ఈ గ్రామానికి 10 కి.మీ కన్నా ఎక్కువ దూరములో వున్నవి
మేలిముసుగు
మేలిముసుగు (పరదా) అనేది ముఖం లేదా తల భాగాన్ని మొత్తం కప్పుకోవడానికి ధరించే వస్త్రం. మేలిముసుగులు సాధారణంగా మహిళలు ధరిస్తారు. వీటిని వివిధ సాంస్కృతిక, సాంప్రదాయ లేదా మతపరమైన కారణాల కోసం ధరిస్తారు. ఇవి నిర్దిష్ట సాంస్కృతిక లేదా మతాచారాలపై ఆధారపడి వేర్వేరు వస్త్రాలతో చేసినవి, రకాలు, పొడవుల్లో లభిస్తాయి.
గడ్డంవారిపల్లె (పులిచెర్ల)
విద్యుత్తు
ఈ గ్రామంలో విద్యుత్తు ఉంది.
మేలిముసుగు
కొన్ని సంస్కృతులలో, ముసుగులు నమ్రతకు చిహ్నంగా ధరిస్తారు. ఇవి సాధారణంగా సంప్రదాయ వస్త్రధారణలో భాగంగా ఉంటాయి. ఉదాహరణకు, కొన్ని ముస్లిం సంస్కృతులలో, మహిళలు హిజాబ్‌ను ధరించవచ్చు. ఇది తల, మెడను కప్పి ఉంచే కండువా, కానీ ముఖాన్ని బహిర్గతం చేస్తుంది. ఇతర సందర్భాల్లో, మహిళలు నిఖాబ్ ధరించవచ్చు. ఇది ముఖాన్ని కప్పివేస్తుంది, కళ్ళు మాత్రమే కనిపిస్తాయి. బురఖా అనేది మరొక రకమైన పూర్తి-శరీర ముసుగు. ఇది ముఖంతో సహా మొత్తం శరీరాన్ని కప్పివేస్తుంది. ఈ సాంప్రదాయం ఆఫ్ఘనిస్తాన్లోని కొన్ని ప్రాంతాలు, సంస్కృతులతో సంబంధం కలిగి ఉంటుంది.
గడ్డంవారిపల్లె (పులిచెర్ల)
భూమి వినియోగం
గ్రామంలో భూమి వినియోగం ఇలా ఉంది (హెక్టార్లలో): నీటి వనరుల నుండి నీటి పారుదల లభిస్తున్న భూ క్షేత్రం: 290
మేలిముసుగు
పాశ్చాత్య వివాహ సంప్రదాయాలలో కూడా పరదాలు ధరిస్తారు. ఇక్కడ వధువు తన పెళ్లి దుస్తులలో భాగంగా తరచుగా పరదా ధరిస్తుంది. ఈ సంప్రదాయం వివిధ చారిత్రక, సాంస్కృతిక పద్ధతులలో ప్రతీకాత్మక మూలాలను కలిగి ఉంది. వివాహ వేడుకలో స్వచ్ఛత, నమ్రత, వధువు యొక్క ఆవిష్కృత భావనలతో తరచుగా సంబంధం కలిగి ఉంటుంది.
గడ్డంవారిపల్లె (పులిచెర్ల)
నీటిపారుదల సౌకర్యాలు
గ్రామంలో వ్యవసాయానికి నీటి పారుదల వనరులు ఇలా ఉన్నాయి (హెక్టార్లలో):
మేలిముసుగు
ముసుగులు ధరించడం సంస్కృతులలో చాలా తేడా ఉంటుంది. వ్యక్తుల సందర్భం మరియు వ్యక్తిగత నమ్మకాలను బట్టి విభిన్న అర్థాలను కలిగి ఉంటుంది.
గడ్డంవారిపల్లె (పులిచెర్ల)
నీటిపారుదల సౌకర్యాలు
బావులు/గొట్టపు బావులు: 290
మేలిముసుగు
మూలాలు
వర్గం:పెళ్లి వర్గం:దుస్తులు
గడ్డంవారిపల్లె (పులిచెర్ల)
తయారీ
ఈ గ్రామం ఈ కింది వస్తువులను ఉత్పత్తి చేస్తోంది (పై నుంచి కిందికి తగ్గుతున్న క్రమంలో):
వరి, బెల్లం, వేరుశనగ, చెరకు,
రుసుంపల్లి
రుసుంపల్లి, తెలంగాణ రాష్ట్రం, మహబూబ్ నగర్ జిల్లా, గండీడ్ మండలంలోని గ్రామం. ఇది మండల కేంద్రమైన గండీడ్ నుండి 13 కి. మీ. దూరం లోను, సమీప పట్టణమైన మహబూబ్ నగర్ నుండి 41 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత రంగారెడ్డి జిల్లా లోని ఇదే మండలంలో ఉండేది.
గణాంకాలు
2011 భారత జనగణన గణాంకాల ప్రకారం ఈ గ్రామం 293 ఇళ్లతో, 1499 జనాభాతో 563 హెక్టార్లలో విస్తరించి ఉంది. గ్రామంలో మగవారి సంఖ్య 816, ఆడవారి సంఖ్య 683. షెడ్యూల్డ్ కులాల సంఖ్య 189 కాగా షెడ్యూల్డ్ తెగల సంఖ్య 87. గ్రామం యొక్క జనగణన లొకేషన్ కోడ్ 574573 .పిన్ కోడ్: 509337.
2001 లెక్కల ప్రకారం గ్రామ జనాభా 1547. ఇందులో పురుషుల సంఖ్య 743, మహిళలు 804. ఎస్సీల సంఖ్య 232, ఎస్టీల సంఖ్య 93., నివాస గృహాలు 299, విస్తీర్ణము... 563 హెక్టార్లు, ప్రజల భాష. తెలుగు.
సమీప గ్రామాలు
పెద్దవర్వాల్ 4 కి.మీ. పుట్టపహాడ్ 4 కి.మీ. సాల్వీడ్ 4 కి.మీ. గందీడ్ 4 కి.మీ, అంతారం 5 కి.మీ., దూరములో ఉన్నాయి.